b"\n_START_ARTICLE_\nEutropi d'Aurenja\n_START_SECTION_\nBiografia\n_START_PARAGRAPH_\nNascut a Marsella sota el regnat d'Honori (395-423), al si d'una fam\xc3\xadlia rica i noble, canvi\xc3\xa0 de vida en quedar-se vidu. Llavors es lliur\xc3\xa0 a la religi\xc3\xb3, cridant l'atenci\xc3\xb3 del bisbe Eustasi de Marsella, que li propos\xc3\xa0 de fer-se clergue. Despr\xc3\xa9s de negar-s'hi, finalment accept\xc3\xa0 i s'orden\xc3\xa0 diaca._NEWLINE_En 463, en morir el bisbe Just d'Aurenja, fou elegit com a successor seu per unanimitat. En arribar a la ciutat, s'espant\xc3\xa0 de la tasca que se li encomanava i fug\xc3\xad abans d'entrar a Aurenja. Segons la tradici\xc3\xb3, un home anomenat Aper el convenc\xc3\xa9 perqu\xc3\xa8 hi torn\xc3\xa9s i es consagr\xc3\xa9s als seus nous fidels. Fou bisbe durant uns dotze anys, portant-hi una vida molt austera i rigorosa. Ell mateix treballava en tot el que calgu\xc3\xa9s, en un moment que la ciutat estava en proc\xc3\xa9s de reconstrucci\xc3\xb3, tant al camp com a les obres, fent-hi treballs manuals durs._NEWLINE_Particip\xc3\xa0 en els concilis d'Arle en 463 i 475. Mor\xc3\xad el 27 de maig de 475 i fou sebollit a la bas\xc3\xadlica de Sant Juli\xc3\xa0 d'Antioquia, a Aurenja, que ell mateix havia fet aixecar.\n_START_SECTION_\nVeneraci\xc3\xb3\n_START_PARAGRAPH_\nSe'n conserven rel\xc3\xadquies a la col\xc2\xb7legiata de Notre-Dame de l'Assomption de Cuers_NEWLINE_Cap al 500, el seu successor Ver escrigu\xc3\xa9 la Vita (BHL 2782). a m\xc3\xa9s de l'epitafi del sant. La Vita en parla de diversos miracles: exorcismes, guariments, extinci\xc3\xb3 d'incendis per la preg\xc3\xa0ria, etc._NEWLINE_Una de les cartes de Sidoni Apol\xc2\xb7linar \xc3\xa9s adre\xc3\xa7ada a Eutropi: la VI, 6, datada l'hivern de 471-472 a Clarmont d'Alv\xc3\xa8rnia."